hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu fr hu hu hu hu es hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu en en hu hu hu en hu hu hu fr de hu hu en ca de oc en ru es hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu en arz eo hu hu hu hu hu hu hu hu hu hu
Bod Péter Ákos – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2022. augusztus 25.
Ugrás a navigációhoz Ugrás a kereséshez
A Magyar Köztársaság 1. ipari és kereskedelmi minisztere
1990. május 23. – 1991. december 9.
Horváth Ferenc (ipari miniszter), Beck Tamás (kereskedelmi miniszter)
A Magyar Nemzeti Bank 17. elnöke
1991. december 9. – 1994. december 14.
1951. július 28. (71 éves)
Bod Péter Ákos (Szigetvár, 1951. július 28. –) közgazdász, politikus, egyetemi tanár, az MTA doktora. 1990 és 1991 között országgyűlési képviselő, majd 1994-ig a Magyar Nemzeti Bank (MNB) elnöke.
1970-ben iratkozott be a budapesti MKKE-re, 1975-ben diplomázott az Általános Karon. 1977-ben egyetemi doktori címet szerzett, 1986-ban kandidált, 2014 óta a tudományok doktora (DSc, MTA).[1]
1975–1990 az Országos Tervhivatal Tervgazdasági Intézetében dolgozott.
1989-ben részt vett az 1990-es választásokon győztes Magyar Demokrata Fórum (MDF) gazdasági programjának kialakításában és képviselte a pártot a Nemzeti Kerekasztal munkájában. Az 1990-es országgyűlési választásokon az MDF Veszprém megyei listáján szerzett mandátumot.
Az Antall József vezette kormányban 1990 áprilisától 1991 decemberéig ipari és kereskedelmi miniszter volt, a tárgyalásokon való részvételével sikerült elhárítani a „taxisblokád” néven ismert belpolitikai válságot, amely a benzinárak emelkedését követte. 1991-ben kinevezték az MNB elnökévé (ekkor lemondott képviselői mandátumáról), amelyről 1994 végén a Horn Gyula vezette szocialista kormány nyomására lemondott. Helye elődjének, Surányi Györgynek az újbóli kinevezéséig, illetve a „Bokros-csomag” néven ismert megszorítások bejelentéséig betöltetlen maradt.
1995 januárjától 1997 végéig az Európai Újjáépítési és Fejlesztési Bank (EBRD) igazgatótanácsának tagja volt Londonban,[2] ahol Magyarország, Csehország, Szlovákia és Horvátország gazdasági érdekeit képviselte. 1996-ban az Antall-kormány több tagjával együtt átlépett a Magyar Demokrata Néppártba, amelyből 2001-ben kilépett.
Ezt követően nem vállalt politikai főszerepet, de tanácsaival, írásaival a magyar jobboldal pártjainak közelében maradt: Orbán Viktor első kormányfősége idején a Miniszterelnöki Hivatal gazdasági főtanácsadójaként működött közre, később pedig az MDF külső gazdaságpolitikai tanácsadója lett. Gyakran bírálta az MSZP-SZDSZ kormányok költségvetési politikáját. A 2006-os országgyűlési választások két fordulója között Orbán Viktor Fidesz-elnök őt ajánlotta az MDF-nek közös miniszterelnök-jelöltnek.
1998–2000 között a Veszprémi Egyetem kutatóprofesszora, 1998–2010 között a Károli Gáspár Református Egyetem egyetemi tanára 2000-től a Budapesti Corvinus Egyetem professzora.
Egyik felmenője Bod Péter, erdélyi református lelkész, egyház- és irodalomtörténész.[forrás?]
1974-ben vette feleségül Monostori Katalint, Zsófia nevű lányuk 1977-ben született. 2006-ban elváltak. Bod 2008-ban újraházasodott, felesége Szőnyi Léda. Két gyermekük született, Péter (2009) és Márton (2011).[3]
Teljes publikációs listája az MTMT adatbázisában.[4]
A "vállalkozó" állam. Az állami vállalatok működése Nyugat-Európában; OT Tervgazdasági Intézet, Bp., 1982 (Tervgazdasági közlemények)
A szociáldemokrácia és a modern tőkés gazdaság. Műhelytanulmány; összeáll., szerk. Bod Péter Ákos és G. Márkus György; MSZMP KB Társadalomtudományi Intézete, Bp., 1985
Csúcstechnikát – hazai módon?! Esettanulmány a Szerszámgépipari Művekről; MTA Közgadzaságtudományi Intézet, Bp., 1985 (Tanulmányok a gazdaság irányításáról és szervezetéről)
A vállalkozó állam a mai tőkés gazdaságban; Közgazdasági és Jogi, Bp., 1987
Stratégiai tervezés – vállalati stratégia; Ipari Informatikai Központ, Bp., 1990
Conference on the new economic laws; Perfekt, Bp., 1992 (Public finance in Hungary)
Pénz, hatalom, erkölcs. Tanulmányok a gazdasági rendszerváltás időszakából; Janus Pannonius Egyetemi, Pécs, 1997
Mario I. Blejer–Fabrizio Coricelli: 3 ország, 3 történet, 3 szereplő. Rendszerváltozás Kelet-Közép-Európában. Interjú Leszek Balcerowicz-cal, Bod Péter Ákossal és Václav Klaus-szal; tan. Bod Péter Ákos, ford. Keszthelyi Klára; Széphalom Könyvműhely, Bp., 1997
A gazdaságtan és a gazdaságpolitika alapjai. Egyetemi jegyzet; Károli Gáspár Református Egyetem, Bp., 1999 (A Károli Gáspár Református Egyetem Állam- és Jogtudományi Karának kiadványai)
A társadalmi újratermelés stratégiai kérdéseiről; szerk. Bod Péter Ákos, Hegedűs Tamás; Miniszterelnöki Hivata. Stratégiai Elemző Központ, Bp., 2000 (Stratégiai füzetek Miniszterelnöki Hivatal Stratégiai Elemző Központ)
Nemzetközi pénzügyek; Szent István Egyetem Gazdálkodási és Mezőgazdasági Főiskolai Kar, Gyöngyös, 2001
A pénz világa – a világ pénze egy magyar közgazdász szemével; ill. Sajdik Ferenc; KJK-Kerszöv, Bp., 2001
Pénzügyi és költségvetési igazgatás; szerk. Bod Péter Ákos; Magyar Közigazgatási Intézet, Bp., 2002
Pénzügytani alapok. Pénzügyi piacok és a pénzvilág szereplői. Egyetemi jegyzet; Károli Gáspár Református Egyetem Állam- és Jogtudományi Kar, Bp., 2002
Gazdaságpolitika. Intézmények, döntések, következmények; Aula, Bp., 2002
Közgazdaságtan. Huszonegy fejezet gazdaságelméletről és gazdaságpolitikáról. Egyetemi jegyzet; Károli Gáspár Református Egyetem Állam- és Jogtudományi Kar, Bp., 2003
Gazdaságpolitika. Intézmények, döntések, következmények; Aula, Bp., 2003
Bevezetés a gazdaságpolitikába. Intézmények, döntések, következmények; Aula, Bp., 2006 (Bologna – tankönyvsorozat)
Közgazdaságtan; Aula, Bp., 2006
Bod Péter Ákos–Mellár Tamás–Vukovich Gabriella: Fehér könyv. Magyarország állapotáról; Szövetség a Polgári Magyarországért Alapítvány, Bp., 2006
Bevezetés a pénzügyek és a pénzpolitika világába; Mundus, Bp., 2008
Gazdasági kormányzás. Változás és alkalmazkodás a magyar gazdaságirányítás intézményrendszerében; szerk. Báger Gusztáv, Bod Péter Ákos; Aula, Bp., 2008
Elpolitizált gazdaság. Magyarország 2002 és 2010 között; Magyar Szemle Alapítvány, Bp., 2011 (Magyar szemle könyvek)
Gazdaságpolitikai döntések válságos időkben magyar eset, 2008–2010; Századvég, Bp., 2011
Pénzügyi alapok. Tapasztalatok és tanulságok pénzügyi válság után; Magyar Szemle Alapítvány, Bp., 2012 (Magyar szemle könyvek)
Bod Péter Ákos–Bende-Szabó Gábor: Pénzügyi és költségvetési igazgatás; hatályosítás Gregóczki Etelka, szerk. Bod Péter Ákos; 3. jav. kiad.; Kormányzati Személyügyi Szolgáltató és Közigazgatási Képzési Központ, Bp., 2009
Bevezetés a gazdaságpolitikába; Akadémiai, Bp., 2014
Nem szokványos gazdaságpolitikák – évtizedek óta; Akadémiai, Bp., 2014
Magyar gazdaságpolitika – tűzközelből; Akadémiai, Bp., 2018
Megint utat tévesztünk? Gazdaságunk állapotáról, kockázatairól és kilátásairól; Noran Libro, Bp., 2019 (Progress könyvek)
Bod Péter Ákos: Erkölcs és gazdaság In: Magyar Szemle
Bod Péter Ákos: Nem vagyunk Európa stréberjei In: Magyar Szemle
2000 – Bugát Pál emlékérem (TIT)
2002 – Popovics Sándor-díj (MNB)
2005 – Köztársasági Elnöki Emlékérem
2011 – Köztársasági Érdemrend Középkeresztje
2016 – Egyetemért Emlékérem (BCE Szenátusa)
Bod Péter Ákos magyarszemle.hu
Bod Péter Ákos, a jobboldal Bokrosa index.hu
Innen az Óperencián. Interjúk a nemzetstratégiáról. Molnár Pál kérdéseire válaszol Bod Péter Ákos, Borbély Imre, Boross Péter, Földi László, Makovecz Imre, Pecze Zoltán, Szerencsés Zsolt; Windsor Klub, Bp., 1998 (A Windsor Klub könyvei)
Sodródó emberiség. Babić Sava, Bod Péter Ákos, Bolberitz Pál, Jókai Anna, Kun Miklós, Mezei Balázs, Miklóssy Endre, Tőkéczki László, Varga Csaba, Várkonyi Péter tanulmányai Várkonyi Nándor: Az ötödik ember című művéről; szerk., szöveggond. Mezey Katalin, Nagy Gábor; Írók Szakszervezete–Széphalom Könyvműhely, Bp., 2000
Krízis & katarzis. Beszélgetések. Bagdy Emőke, Bihari Mihály, Bod Péter Ákos, Heller Ágnes, Illéssy János, Kéri László, Korzenszky Richárd, Lévay Miklós, Oberfrank Ferenc, Petschnig Mária Zita; riporter Erdélyi András; Harmat, Bp., 2009
↑ [Magyarország sikeres személyiségei – British Publishing House, 2020 – Bod Péter Ákos]
A Magyar Nemzeti Bank elnöke
ISNI: 0000 0000 7983 6281
Politikaportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Bod_Péter_Ákos&oldid=24825191”
Magyar egyetemi, főiskolai oktatók
Az MDF korábbi tagjai
Az MDNP korábbi tagjai
Kevés forrással rendelkező lapok
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. április 4., 10:03
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.